**2018 ABENDUAREN 13KO BILKURAREN AKTA.**

**Saio horretan hartutako akordioen laburpena argitaratzen da:**

**1.- AURREKO BILKUREN AKTA ONARTZEA**

2018ko urriaren 11ko bilkuraren akta onartzen da.

**2.- BAKE-EPAILEAREN ETA ORDEZKOAREN HAUTAKETA**

Galarko bake-epailea eta ordezkoaren karguak hutsik daudela aitortzen duen 2018ko irailaren 10eko Nafarroako Justizia Auzitegi Nagusiko Gobernu Salako akordioa ikusirik eta, Botere Judizialaren Lege Organikoaren 101. artikuluan eta Bake Epaileei buruzko ekainaren 7ko 3/1995 Erregelamenduaren 5., 6. eta 7. artikuluetan xedatuari jarraikiz, bake-epaile titularraren eta ordezkoaren karguak betetzeko deialdi publikoa iragartzen da, eta horretarako hamabost egun balioduneko epea irekitzen, iragarki hau Nafarroako Aldizkari Ofizialean argitaratu eta biharamunetik hasita, interesdunek, behar diren gaitasun eta bateragarritasun baldintzak badituzte, eskabideak aurkez ditzaten Udalaren bulegoan.

Hitzarmena 193. zenbakian 2018ko urriaren 4an Nafarroako ALDIZKARI OFIZIALEAN argitaratu zen eta udaleko Iragarki taulan.

Jendaurreko deialdiaren epea bukatu ondoren, Udalbatzak adosten du María Isabel Suberviola Sancho Anderea Bake Epaitegiko epaile titular izendatzea eta Blanca Munárriz Agorreta Anderea Galar Zendeako bake-epaile ordezkoa izendatzea eta akordioa Nafarroako Justizia Auzitegi Nagusiko Gobernu Salara jakinaraztea.

**3.- 2019KO AURREKONTUAREN ETA EXEKUTATZEKO OINARRIEN HASIERAKO ONESPENA**

Udalbatzak adosten du 2019rako Aurrekontu Orokorra eta Exekutatzeko Oinarriak hasiera batean onartzea eta espedientea Udaletxeko idazkaritzan jendaurrean jartzen da hamabost egunean. Argitara ematen da behar diren ondorioak izan ditzan. Alegaziorik aurkezten ez bada, eta jendaurrean egoteko epea bukatuta, akordioa behin-betikoa izanen da.

**4.- 2019KO PLANTILLA ORGANIKOAREN HASIERAKO ONESPENA**

Aurrekontuaren eranskin gisa agertzen den 2019ko Plantilla Organikoa hasiera batean onartzen da eta, Aurrekontuarekin batera, Idazkaritzan egonen da ikusgai, hamabost egun baliodunean, iragarki hau Nafarroako Aldizkari Ofizialean argitaratu eta biharamunetik hasita, herritarrek edo interesdunek espedientea aztertu eta egokiak iruditzen zaizkien erreklamazioak aurkez ditzaten.

**5.-ARQUITECTOS SIN FRONTERASI EMANDAKO DIRU-LAGUNTZAREN HELBURUA ALDATZEKO ESKAERA**

Arquitectos Sin Fronteras taldeak bere proiektua birformulatu du eta emandako dirulaguntza beste helburu baterako aldatzea eskatu dute. Udalek onartutako diruarekin Copango Santa Rosan (Honduras) dagoen Hogar Maternal berritzea gauzatu nahi zuten birformulazio horrekin eta Udalak baimena ematen du.

**6.- KONTZEJUEN ESKAERAK:**

***6.a.- Lanen kitapena. Errekalde k., Getze***

Getzeko Kontzejuari Errekalde kalea urbanizatzeko 18.133,34 €ko diru-laguntza ematea onartzen da. Diru-laguntza Hitzarmenean aurreikusitakoaren, 16.484,85€ (%10 gehituta 1.648,49€), %90koa izanen da.

***6.b.- Lanen kitapena. Ezkirozko Kontzejuaren Plaza***

Ezkirozko Kontzejuari plaza estaltzeko lanetarako 138.703,87€ko diru-laguntza ematea onartzen da. Hitzarmenean aurreikusitako kopuruaren, 126.094,43€, (%10 gehitua) %45koa da.

***6.c.- Lanen Planaren aldaketa. Subitzako Kontzejuan.***

Harraskaren konponketari Uko egitea onartzen da. Aurreikusitako dirua bideak konpontzeko eta urmaelak egiteko erabiltzea onartzen da. Horren gastua, osotara, 58.506,00€. Izanik.

***6.d.- Lanen Planaren aldaketa. Arlegiko Kontzejuan***

Arlegiko Kontzejuak egindako eskaera ikusirik, Kontzejuetako Lanen Plana aldatzeko, onartzen da Sototxiki kaleko zolaketari uko egitea eta , horren ordez, herriko hainbat leku asfaltatzeko proposamena onartzen da.

**7.- HIRIGINTZA**

## 7.a).- Hiri jarduketarako plan berezia, Zendeako bizitegi-lurzoruetarako. Behin-betiko  onespena

2018ko ekainaren 12an, Galarko udalak sustatutako Hiri Jarduketarako plan bereziaren inguruan, Galarko bizitegi-lurzoruetarako, prozesu parte-hartzailea ireki zen. Parte hartzeko epea 2018ko uztailaren 12an bukatu zen.

Galarko Udalako Gobernu Batzordeak, 2018ko abuztuaren 1ean egin bilkura arruntean, erabaki zuen hasiera batean onestea Hiri Jarduketarako Plan Berezia Galarko Bizitegi-lurzoruetarako, Galarko Udalak sustatua, eta espedientea jendaurrean egon zen hilabetean, iragarkia Nafarroako Aldizkari Ofizialean argitaratzen denetik hasita,

Iragarkia NAFARROAKOALDIZKARI OFIZIALEAN 2018ko irailaren 18an argitaratu zen eta Foru Komunitateko egunkarietan 2018ko irailaren 19an.

2018ko urriaren 17an jendaurrean egoteko epea bukatu zen, eta epe horretan ez zen alegaziorik aurkeztu.

Galarko Udalak sustatutako Hiri jarduketarako plan berezia, Zendeako bizitegi-lurzoruetarako. Behin-betiko  onespena adosten da.

***7.b).- Ezkirozko Kontzejuaren Plazako Xehetasun-azterketaren behin-betiko onespena. Ezkirozko Kontzejua.***

2018ko abuztuaren 29an Gobernu Batzordeak, ohiko bilkuran, hasiera batean onartu zuen Xehetasun Azterketa Ezkirozko Kontzejuak sustaturiko Kontzeju Plazako estalitako gunearen lerrokatze berriak egitea. eta espedientea jendaurrean egon zen hilabetean, iragarkia Nafarroako Aldizkari Ofizialean argitaratzen denetik hasita.

Iragarkia NAFARROAKOALDIZKARI OFIZIALEAN 2018ko urriaren 10ean argitaratu zen eta Foru Komunitateko egunkarietan 2018ko abenduaren 13an.

Jendaurreko epean ez zena legaziorik aurkeztu.

Xehetasun Azterketa, Ezkirozko Kontzejuak sustaturiko, Kontzeju Plazako estalitako gunearen lerrokatze berriak egiteko behin-betiko onartzen da. Interesatuei jakinarazten zaie, **HILABETE BATEKO epean, TESTU BATEGINA aurkeztu behar dutela. Testuan “alero” hitza kendu behar dute R02 planoan.**